APROBACIÓN DEFINITIVA ORDENANZA IBI
ADMINISTRACIÓN LOCAL — Municipal — Caldas de Reis (Ordenanzas e Regulamentos, 26/12/2016)

Por acordo plenario de data 11/11/2016, aprobouse provisionalmente a modificación da Ordenanza Fiscal reguladora do Imposto sobre Bens Inmobles, acordándose a apertura dun período de exposición pública por prazo de trinta días. De conformidade co disposto nos apartados 3 e 4 do artigo 17 do RDL 2/2004, de 5 de Marzo, polo que se aproba o Texto Refundido da Lei Reguladora das Facendas Locais, unha vez transcorrido o período de exposición pública sen que se presentasen alegacións, enténdese definitivamente aprobado o acordo adoptado, procedéndose á publicación do texto íntegro da Ordenanza Fiscal incorporando a modificación efectuada, de acordo co seguinte: No uso das facultades concedidas polos artigos 133.2 e 142 da Constitución Española e 106 da Lei 7/85, de 2 de abril, reguladora das bases do réxime local, e dos artigos 15.2 e 59.1 do Texto Refundido da Lei reguladora das Facendas Locais, aprobado por Real decreto lexislativo 2/2004, de 5 de marzo, este Concello aproba a Ordenanza Reguladora do imposto sobre Bens Inmobles, que se rexerá polo disposto no devandito texto legal e pola presente Ordenanza fiscal. A natureza do tributo, a configuración do feito impoñible, a determinación dos suxeitos pasivos e da base de tributación, a aplicación de beneficios fiscais, a concreción do período impositivo e o devengo, así coma os réximes de administración e xestión, regularanse consonte co establecido na Subsección segunda da Sección terceira do Capítulo segundo do Título II da referida Lei reguladora das facendas locais e na restante normativa de aplicación. Ao abeiro do establecido no artigo 15.2 do Texto refundido da Lei reguladora das facendas locais, o Concello de Caldas de Reis procede a aprobación da Ordenanza fiscal que ten por obxecto regular aqueles aspectos aos que a Lei remite a súa ponderación pola corporación local.1. O tipo de gravame do Imposto sobre bens inmobles queda fixado: Establécese unha exención do Imposto, a favor dos bens dos que sexan titulares os Centros sanitarios de titularidade pública, sempre que os mesmos estean directamente afectados ao cumprimento dos fins específicos dos devanditos Centros. A concesión da exención requirirá a previa solicitude do interesado na que se relacionen, con indicación da súa referencia catastral, os bens para os que se solicita a exención e se xustifique a titularidade do mesmo polo Centro sanitario, e a súa afección directa aos fins sanitarios de ditos Centros. O efecto da concesión da exención comeza a partir do período impositivo seguinte á data da solicitude non pudendo ter carácter retroactivo. Sen embargo, cando o beneficio fiscal se solicite antes de que a liquidación sexa firme, concederase se na data do devengo concorren os requisitos esixidos para o seu disfrute. De acordo co establecido no artigo 74 do R. D. Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, establécese unha bonificación do 90% da cota íntegra do Imposto sobre Bens Inmobles de Natureza Urbana a favor das fincas ubicadas no SAU – I das Normas Subsidiarias do Planeamento municipal, exceptuando aquelas fincas que estean ocupadas por construción de natureza urbana. A presente Ordenanza aprobada polo Pleno na súa sesión de data 11/11/2016 será de aplicación desde a data da súa publicación no Boletín Oficial da Provincia, permanecendo en vigor ata a súa modificación ou derrogación. En Caldas de Reis. Documento asinado dixitalmente.